
Comisia pentru buget, 


finanţe şi bănci





AVIZ


asupra propunerii legislative pentru modificarea


art.9 din Legea nr. 112/1995 pentru reglementarea


situaţiei juridice a unor imobile cu destinaţia de


locuinţe, trecute în proprietatea statului





	Cu adresa nr. 66 din 15 aprilie1997, Biroul Permanent, conform   art. 86   din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea art. 9 din Legea nr. 112/1995 pentru reglementarea situaţie juridice a unor imobile cu destinaţia de locuinţe, trecute în proprietatea statului.


In urma examinării, în şedinţa din data de 14 mai 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele considerente:


- preţul de achiziţionare a acestor apartamente a fost stabilit sub preţul pieţei, ca o protecţie socială a chiriaşilor şi o reparaţie morală;


- o eventuală acceptare a vânzării apartamentelor ar fi posibilă sub rezerva plăţii unui impozit pe plusul de valoare al imobilelor. In această situaţie s-ar impune elaborarea unor acte metodologice care ar constitui obiectul altui act normativ.

